o
JUMALAN LIITOT - OSA 1 Nauhoitettu Etelä-Afrikassa
Miksi jotkut kirkot vihkivät eronneita -
ja toiset eivät?
Miksi jotkut kirkot opettavat kymmenyksistä -
ja toiset kirkot opettavat lahjoittamisesta?
Miksi kirkot ovat näin erilaisia?
Miksi jotkut kristityt pitävät sunnuntain pyhänä, -
mutta toiset eivät?
Kaikki tämä perustuu samaan Raamattuun.
Miksi jotkut kirkot jakavat ihmiset -
papistoon ja maallikoihin, -
ikään kuin ammattilaisiin ja harrastelijoihin, -
kun taas toisissa kirkoissa kaikki ovat samassa asemassa?
Vastaus löytyy sanasta "liitto".
Siitä, mitä se tarkoittaa.
Tai ainakin eräästä yksinkertaisesta kysymyksestä: -
kuinka monta liittoa Raamatussa on?
Jotkut kristityt sanovat "yksi", jotkut "kaksi", jotkut "kolme" -
jotkut "viisi" ja jotkut "seitsemän".
Siksi olemme niin erilaisia.
Kuinka monta niitä oikein on?
No, minä kerron teille viidestä.
Viidestä tärkeimmästä liitosta Raamatussa.
Mutta kysykäämme ensin -
mitä tarkoitamme sanalla "liitto"?
Se on sitoumus kahden osapuolen välillä.
Se velvoittaa kumpaakin osapuolta.
Elämässämme on eräs toinenkin samantapainen asia.
Se on sopimus.
Selvitän teille ensin sopimuksen ja liiton eron.
Suurin osa elämästämme rakentuu sopimusten varaan.
Maksamme saadaksemme palvelua.
Ja se toimii, koska meillä on sopimus.
Se on kumpaakin osapuolta tasapuolisesti sitova sopimus.
Koko liike-elämä perustuu sopimuksiin.
Mutta on eräs asia mitä ei voi tehdä.
Sopimusta ei voi tehdä Jumalan kanssa.
Liiton voi kyllä tehdä Jumalan kanssa.
Ei koskaan sopimusta.
Meidän täytyy siis tutkia mikä niiden ero on.
Jos vaikka haluasin rakennuttaa talon,
etsin rakentajan ja neuvottelen ehdoista.
Haluan tietää työn keston ja hinnan -
ja rakentaja haluaa tietoja minulta.
Me olemme kaksi tasavertaista osapuolta.
Se on vastavuoroinen sopimus.
Kun olemme lopulta tehneet kaupat, -
allekirjoitamme sopimuksen.
Me olemme tasaveroiset kumppanit.
Meillä on kummallakin jotain, mitä toinen tarvitsee.
Minulla on rahaa, jota rakentaja tarvitsee.
Hänellä on taito ja välineet, jotka minä tarvitsen.
Meillä on kummallakin jotain, mitä toinen tarvitsee.
Ja olemme lyöneet lukkoon sopimuksen tästä kaikesta.
Jos jompikumpi toimii vastoin sopimusta, -
toinen osapuoli vapautuu sopimuksesta, -
ja sopimus mitätöityy.
Tämä kuuluu sopimukseen. Olemme tottuneet siihen.
Jos toinen syö sanansa, toinen vapautuu sopimuksesta.
Se on niin yksinkertaista.
Toivonpa että kaikki sopimukset olisivat yksinkertaisia!
Mutta tämä ei ole liitto.
Liitto on kahden eriarvoisen osapuolen välillä.
Toinen osapuoli ei tarvitse mitään toiselta.
Joten mitään kaupankäyntiä ei voi olla.
Ei sovittelua kahden osapuolen erilaisten vaatimusten välillä.
Totuus on, ettet omista mitään mitä Jumala tarvitsisi.
Et ole siinä asemassa, että voisit neuvotella hänen kanssaan.
Yksi lempijakeeni Raamatussa on Psalmissa 50, -
jossa Jumala sanoo:
"Jos minä isoaisin, en minä sitä sinulle sanoisi."
Rakastan saarnata siitä, kukaan muu ei sitä tee!
Tunnet varmaan jakeet, jotka seuraavat:
"...koska minun ovat tuhansien vuorten karjat" -
"ja kaikki hopea ja kulta on minun!"
Kaiken kullan Etelä-Afrikassa Jumala jo omistaa.
Käsitättekö tätä?
Joten et voi koskaan sanoa: -
"Jumala, jos teet tämän minulle, teen tuon sinulle."
Mutta miten moni tekeekään niin!
Ihmiset, jotka ovat hyvin sairaita, -
"Jumala, jos vain parannat minut, käyn kirkossa lopun ikääni!"
Ihmiset sanovat tällaisia asioita.
Muistan erään miehen kirkostamme Englannissa.
Hän oli taistellut toisessa maailmansodassa.
Keskellä hyvin rajua taistelua hän sanoi: -
"Jumala, jos tuot minut turvallisesti kotiin," -
"käyn kirkossa joka sunnuntai."
Ja hän pääsi kotiin turvallisesti, perheensa luo,
mutta hän ei käynyt kirkossa joka sunnuntai.
Hän tuli kerran kirkkoon vaimonsa kanssa, -
ja yhtäkkiä hän muisti kaupankäyntinsä Jumalan kanssa.
Hän tuli luokseni jumalanpalveluksen jälkeen -
ja sanoi: "David, saankohan toisen mahdollisuuden?"
Sanoin että kyllä, mutta ei sinun ehdoillasi.
Ei samalta pohjalta kuin ennen, -
koska Jumalan kanssa ei voi käydä kauppaa.
Hän lopulta antautui Herralle -
ja tuli liittosuhteeseen Jumalan kanssa.
Ja hän palveli Herraa loppuelämänsä ajan.
Jumalan kanssa ei voi käydä kauppaa.
Eräs mies nimeltä Jaakob yritti sitä, -
paetessaan kotoa sen jälkeen, kun oli pettänyt sokean isänsä.
Hän sanoi: "Herra, jos tuot minut turvallisesti perheeni luo, -
"annan sinulle kymmenykset kaikesta omaisuudestani."
Se oli Jaakobin idea.
Hän kävi kauppaa.
Hän pääsi kotiin perheensä luo, mutta kotimatkalla -
Jumala kohtasi hänet, ja mursi hänet.
Hän paini Jumalan kanssa -
ja Jumala vetäisi hänen lonkkansa sijoiltaan.
Hän ontui lopun elämäänsä.
Jumala kohtasi Jaakobin liittosuhteessa.
Sopimus ei toiminut, mutta liitto toimi.
Niin Jaakobista tuli Israel.
Hänen jälkeläisensä ovat yhä keskuudessamme,
ja se nimi on yhä kartalla.
Koska he ovat liittosuhteessa Jumalan kanssa, -
ei sopimussuhteessa.
Liitto on paljon varmempi.
Teen nyt kysymyksen, pyydän teitä vastaamaan siihen.
Äänestäkää viittaamalla.
Onko teidän mielestänne avioliitto sopimus vai liitto?
Ajatelkaa hyvin tarkkaan ennen kuin nostatte kätenne.
Kuinka monen mielestä avioliitto on sopimus?
Yksi, kaksi, kolme, neljä... Älkää pelätkö!
Kuinka moni on sitä mieltä, että se on liitto?
Useimmat teistä.
Kuinka moni ei pidä viittaamisesta kirkossa?
No niin, olemme äänestäneet.
Suurin osa teistä on täysin ristiriidassa yhteiskunnan kanssa.
Totuus on, että yhteiskunta on siirtymässä nopeasti -
avioliitosta liittona avioliittoon sopimuksena.
Siksi niin monet eroavat.
Perhe-elämä on uhattuna.
Koska mielipiteissä on tapahtunut suuri muutos.
Raamatussa Jumala kutsuu avioliittoa liitoksi.
Mutta nykyään se on sopimus.
Se johtuu siitä, että alunperin -
avioliiton osapuolet eivät olleet tasavertaisia.
Oli vahvempi osapuoli, sulhanen, -
ja heikompi osapuoli, morsian.
Nykyäänkin tästä epätasa-arvosta on jäänteitä.
Esimerkiksi morsiamen isä antaa morsiamen pois.
Ja morsian ottaa sulhasen nimen.
Ja vielä nykyäänkin ajatellaan, että mies kosii naista.
Kaikki tämä on perintöä siltä ajalta, -
kun avioliitto oli epätasa-arvoinen liitto.
Tarjous vahvemmalta heikommalle.
Liitossa heikompi osapuoli ei voi muuta kuin -
hyväksyä tai hylätä tarjous.
Neuvotella ei voi. Ei ehtoja.
Se on vain tarjous liittosuhteesta mieheltä naiselle -
ja nainen voi joko hylätä sen, tai hyväksyä sen.
Mutta siinä kaikki.
Nykyään ajatellaan, että he ovat kaksi tasa-arvoista -
ja he voivat päättää, ottaako morsian sulhasen nimen.
He voivat tehdä ennen avioliittoa sopimuksen siitä,
kumpi saa rahat jos he eroavat.
Se päätetään ennen avioliittoa! Tämä on sopimus.
Se tarkoittaa, että jos toinen ei pidä osuuttaan sopimuksesta, -
Toinen vapautuu.
Se on aivan eri käsite.
Oli eräs mies Pohjois-Englannissa. Hänen vaimonsa -
pian avioitumisen jälkeen alkoi viettää huonoa elämää.
Hän lähti ja jätti miehensä mennäkseen toisen miehen kanssa, -
ja sitten kolmannen, ja neljännen ...
Nainen vietti tuhoisaa ja holtitonta elämää.
Hän maksoi siitä hinnan, ja hän vajosi yhä alemmas.
Aviomiehen, joka oli kristitty, ystävät sanoivat, -
"Ei hän sinulle sovi, hänestä ei ole mihinkään."
"Ota avioero ja etsi itsellesi hyvä kristitty puoliso," -
"josta sinä saat avun."
"Hän ei ole hyvä, ota avioero!"
Mutta mies torjui heidät sanoen: -
"Älkää koskaan puhuko tuolla tavoin vaimostani!"
"Hän on vaimoni!"
"Rakastan häntä niin kauan kuin olen hengissä."
Ja hän rakasti.
Nainen kuoli pian sen jälkeen seurauksena elämäntavoistaan,
Ja mies oli silloin läsnä.
Mies levitti kätensä naisen ylle rakastavasti
ja rukoili tämän puolesta.
Tämä on liitto.
Alatte ymmärtää, että kun avioliitto on vain sopimus, -
niin sen voi lakkauttaa, jos rakastuu johonkin toiseen.
Tai vaikka jos ei enää olekaan rakastunut puolisoonsa.
"Sopimus on mitätöity, olen pahoillani."
Tämä on hyvin vakava asia.
Evankeliset kirkot ympäri maailman -
jopa merkittävät saarnaajat muuttuvat tähän suuntaan.
Aion puhua siitä ensi kerralla.
Koska siinä kirkko myötäilee maailman tapoja.
Meidän kristittyjen tulisi näyttää maailmalle, -
Että kun me avioidumme, me pidämme siitä kiinni!
Koska Jumala pitää meistä kiinni.
Ja koska me ymmärrämme mikä liitto on.
Tämä yksi niistä seikoista joissa kirkko pettää Jeesuksen.
En puhu siitä nyt enempää. Käsittelen sitä myöhemmin.
Mutta se on hyvin tärkeä asia.
Kyllähän kristittyjen pitäisi tämä ymmärtää!
Jätetään nyt tämä asia.
Olen selvittänyt teille liiton ja sopimuksen välisen eron.
Se, joka tekee liiton, voi määritellä ehdot.
Liitto voi olla myös ehdoton.
Se pätee, pitää toinen osansa tai ei.
Tai liitto voi olla ehdollinen.
Siinä tapauksessa, jos toinen ei noudata ehtoja, -
liiton edut jäävät saamatta.
Jumala tekee liittoja ihmisten kanssa.
Joissakin ei ole ehtoja. Joissakin on.
Katsotaanpa toista aluetta arkielämässä, jossa näin käy.
Avioliittohan on yhä enemmän sopimus, -
joten se ei ole hyvä esimerkki.
Mutta eräs asia, joka on hyvä esimerkki liitosta.
Ja se on testamentti.
Kun jätämme omaisuutemme jollekin toiselle.
Sana "testamentti" on "liiton" synonyymi.
Se on sama sana: tee testamentti, eli liitto.
Siksi Raamattua kutsutaan Vanhaksi ja Uudeksi testamentiksi -
Vanhaksi ja Uudeksi liitoksi.
Puhun siitä vielä myöhemmin, sillä se on harhaanjohtavaa.
Kun Raamattu nimettiin Vanhaksi ja Uudeksi liitoksi.
Joka tapauksessa, sitä se tarkoittaa.
Liitto tehdään vapaaehtoisesti, ilman kaupankäyntiä.
Liiton tekijä päättää, miten tahtoo siunata toista, -
rahalla tai omaisuudella.
Yleensä testamenteissa ei ole ehtoja.
Se toteutetaan, oli saaja millainen tahansa.
Kun se on allekirjoitettu ja todistettu, se on lyöty lukkoon.
Sitä voi kyllä laillisesti muuttaa, -
mutta sekin lyödään lukkoon todistajien läsnäollessa.
Kuoleman jälkeen kukaan ei voi sitä enää muuttaa.
Tai testamenttiin voi asettaa ehtoja.
"Jätän rahani sisarenpojalleni sillä ehdolla, että" -
"hän ottaa minun nimeni, ja pitää perheen nimen elossa."
Se on ehdollinen testamentti.
Tai: "Jätän rahani tyttärelleni," -
"mutta hän ei voi käyttää sitä, ennen kuin täyttää 21."
Perijä ei voi muuttaa sitä, eikä voi päättää ehdoista.
Hän voi vain hylätä tai hyväksyä testamentin.
Tämä on parempi esimerkki liitosta.
Varmasti ymmärrätte nyt eron.
Ja Jumala, koska hän on niin paljon meitä suurempi, -
ja koska kaikki kuuluu hänelle joka tapauksessa, -
ja koska hän ei tarvitse sinulta mitään, -
hän tekee liiton.
Hän päättää, asettaako siihen ehtoja.
Ainoa mitä voimme tehdä, on suostua tai kieltäytyä.
Emme voi ansaita sitä, emmekä neuvotella siitä.
Kuten testamentti, se tehdään vapaaehtoisesti.
Testamenttia tehdessään sitoutuu antamaan toisen hyväksi.
Se tehdään hyvästä tahdosta.
Ymmärrätte nyt selvästi liiton ja sopimuksen eron.
Jumala on siis liittoja tekevä Jumala.
Eikö ole ihmeellistä, -
että hän vapaaehtoisesti sitoo itsensä ihmisiin -
ja ottaa päällensä velvoitteita heitä kohtaan!
Kaikkivaltias Jumala, taivaan ja maan Luoja, -
tekee tällaista meidän vuoksemme!
Tämä on avioliitto. Hän on sulhanen ja me morsian.
Tämä on merkillinen asia Jumalassa, -
että hän tahtoo tehdä liittoja pikkuisten ihmisten kanssa!
Ei vain siksi, että hän on niin suuri ja me olemme pieniä, -
mutta me olemme myös syntisiä, kapinallisia, -
ja pyhä Jumala tekee liiton syntisten ihmisten kanssa!
Se on ihmeellistä!
Sen pitäisi saada meidät ylistämään ja kiittämään häntä.
Että hän sitoo itsensä ihmisiin!
Jopa ottaa heidän nimensä! Ottaako sulhanen morsiamen nimen?
Häntä kutsutaan aina Aabrahamin, Iisakin ja Jaakobin Jumalaksi.
Tai hepreaksi: Avrahamin, Jitschakin ja Jakovin Jumala.
Jumala ottaa ihmisten nimiä itselleen.
Hän sitoo itsensä juutalaisiin ikiajoiksi!
Se on käsittämätöntä!
Mutta hän on liittoja tekevä Jumala.
Luther on sanonut: "Jos olisin Jumala, -
olisin potkinut maailman hajalle jo aikoja sitten!
Jumala sitoo itsensä meihin, heikkoihin, syntisiin ihmisiin, -
velvoittaa itsensä, pitääkseen liiton.
Se on ihmeellistä!
Kristuksen kuoleman salaisuus on, -
että hän vuodatti verensä Uuden liiton edestä.
Liitto-sanassa olemme Raamatun ytimessä, -
Jumalan sydämessä, ratkaisevan asian äärellä.
Ja Jumala on tehnyt liittoja jatkuvasti, -
kuten sanoin, katsomme viittä tärkeintä liittoa, -
niitä oli muitakin, mutta tärkeimpiä on viisi.
Kaikien takana oli tämä lupaus: -
"Minä olen heidän Jumalansa, ja he ovat minun kansani."
Mielenkiintoinen lause: "Minä teen sitä ja sitä..."
Minä alleviivaan Raamattuani, se on täynnä värejä ja viivoja, -
ja kun se on kulunut, eikö ole kauheaa luopua siitä?
Tämä oli hajoamaisillaan, sivut tippuivat pois, -
mutta en millään olisi halunnut ostaa uutta, -
Kun menin Romaniaan, eräs mies huomasi Raamattuni.
Hän sanoi: "Anna minulle se." Pian hän toi sen takaisin.
Se oli korjattu. Sanoin: "Et olisi voinut antaa parempaa!"
"Tämä on paras lahja vuosiin, vanha Raamattuni takaisin!"
Jos sinulla on tapana alleviivata, alleviivaa ne kohdat, -
Jossa Jumala lupaa tehdä jotakin.
Sinä hämmästyt todella.
Koko Raamattu on kuin vihkivala.
Jumala sanoo: "Minä tahdon."
Se onkin kielen pisin lause, "Minä tahdon."
Mutta Jumala teki lupauksen toinen toisensa jälkeen -
niille, joiden kanssa teki liiton.
Ja me hyödymme niistä vielä tänäkin päivänä.
Miksi Jumala teki liittoja? Mihin se perustuu?
Vastaus on hyvin yksinkertainen.
Minulla on ongelmia ääneni kanssa, rukoilkaa sen puolesta, -
sain varmaan tartunnan lennollani, se on vähän käheä.
No, syy tähän kaikkeen on tämä: -
Minulta usein kysytään: "Miksi Jumala loi ihmiset?"
"Mitä hänellä oli mielessään? Miksi olemme täällä?"
Vastaukseni on yksinkertainen:
Jumalalla oli jo yksi poika.
Hän nautti siitä niin suuresti, että halusi isomman perheen.
En voi selittää sitä enää yksinkertaisemmin.
Tämä Jumalalla oli mielessään: Hän halusi isomman perheen.
Hän halusi lisää poikia ja tyttäriä.
Siksi olemme täällä, jokainen ihminen on maan päällä.
Me olemme täällä etsiäksemme häntä.
Päästäksemme suhteeseen hänen kanssaan.
Jos elämän loppuessa tätä suhdetta ei ole, -
on jäänyt tavoittamatta itse elämän tarkoitus.
Se on surullista.
Emme ole täällä saadaksemme rahaa ja nautintoja.
Olemme täällä päästäksemme suhteeseen Jumalan kanssa.
Nauttiaksemme hänen perheestään.
Ainoa toivo meidän kaltaisille ihmisille, -
jotka luonnostamme emme halua tällaiseen suhteeseen, -
on että Jumala tekee aloitteen tehdäkseen liiton meidän kanssamme.
Ja sen hän on tehnyt.
Jumala on siis liittoja tekevä Jumala.
Mutta hän on sitäkin enemmän. Hän on liittonsa pitävä Jumala.
Se on meille kallisarvoisempaa.
Jos Jumala tekee lupauksen, hän pitää sen.
Hänen sanaansa voi luottaa.
Hyvin usein joutuu huomaamaan, ettei ihmisten sanaan voi luottaa.
Joillakin on siitä enemmän kokemusta kun toisilla.
Mutta ihmiset eivät ole täysin luotettavia.
He voivat sanoa jotain, mutta eivät tarkoita sitä.
Mutta jos Jumala lupaa jotain, siihen voi täysin luottaa.
Sitähän usko tarkoittaa, Jumalan sanaan luottamista.
Uskomista siihen, että hän tarkoittaa mitä sanoo.
Tämä on oikea tapa lähestyä Raamattua.
Että se tarkoittaa sitä mitä sanoo, ja sanoo mitä tarkoittaa, -
Jumala ei kiusaa eikä laske leikkiä ihmisten kanssa.
Eikä meidänkään tule leikkiä hänen kanssaan.
Jumala on siis liittoja tekevä Jumala.
Hän tekee liittonsa hyvin juhlallisesti.
Vihkimyshän on hyvin juhlallinen seremonia.
Toiselle tehdyt lupaukset juhlistavat tilaisuuden.
Se on hyvin vakava, suuri tapahtuma.
Minä en ainakaan ymmärtänyt mitä sanoin häissäni.
Ymmärsitkö sinä?
Toistin papin perässä: "myötä ja vastoinkäymisissä..."
"...kunnes kuolema meidät erottaa."
En tiennyt mitä sanoin, mutta tiedän nyt.
Olemme olleet naimisissa 54 vuotta.
Hän on kestänyt minua niin kauan! Se on ihme!
Eräässä kokouksessa Uudessa Seelannissa meiltä kysyttiin: -
"Mikä on onnellisen ja kestävän avioliiton salaisuus?"
Tiedättekö mitä vaimoni vastasi?
"Koska olemme kummatkin rakastuneita samaan mieheen."
Kun poistuimme huoneesta, sanoin: -
"Olin huoneessa ainoa, joka tiesi, ketä tarkoitit!"
Me olemme liittosuhteessa, emme sopimussuhteessa, -
Hän on kestänyt sitä, koska hän on tehnyt lupauksen: -
"Tahdon."
Ja Jumala pitää lupauksensa.
Eräs tapa tehdä lupaus on vannominen -
voit vannoa itseäsi suuremman voiman kautta.
Se voima tuhoaa vannojan, jos tämä ei pidä lupaustaan.
Joten jos vannot Jumalan nimeen, -
kutsut häntä tekemään jotain kauheaa sinulle, -
jos et pidä sanaasi.
Tuomioistuimessa täytyy vannoa käsi Raamatulla -
"Vannon kaikkivaltiaan Jumalan nimessä, että kerron totuuden" -
"koko totuuden, ja vain totuuden."
Ikävä kyllä se on nykyään vain muodollisuus.
Ihmiset eivät ymmärrä mitä tekevät.
He sanovat: "Jumala, tapa minut, jos en kerro totuutta!"
Se on hyvin vakava teko.
Jumala vannoo tehdessään liiton.
Hän ei voi vannoa itseään suuremman voiman kautta.
Hän ei voi sanoa: "Jumalan nimessä teen tämän."
Joten hän sanoo: "Oman nimeni tähden teen tämän."
Oletteko huomanneet sen?
Jumalan täytyy vannoa itsensä kautta.
Koska ei ole ketään suurempaa. Mutta se on vannomista.
"Tuhoan itseni, jos en noudata tätä.
Näin hän teki eräissä Raamatun liitoissa.
Hän vannoi pitävänsä ne.
Toinen tapa tehdä liitto on allekirjoittaa se omalla verellään.
Tehdä veriliitto.
Jossain heimoissa mies ja nainen naimisiin mennessään -
leikkaavat kämmeneensä veitsellä -
vuotaessaan verta heidän kämmenensä sidotaan yhteen.
Veriliitto yhdistää heidät. Heidän elämänsä on vakuutena.
Tämä löytyy myös Raamatusta.
Liitto Aabrahamin kanssa oli veriliitto.
Uhri annettiin.
Ja Jumala kulki uhratun eläimen osien välistä.
Solmiakseen liiton.
Tästä puhutaan Uudessa testamentissa, -
kun Jeesus sanoo: "Tämä on vereni," -
"uuden liiton veri."
Minun elämäni, vereni vuodatus uuden liiton edestä.
Toinenkin seikka muistuttaa testamentin tekemisessä -
Uutta testamenttia.
Heprealaiskirjeessä sanotaan:
"vasta kuoleman jälkeen testamentti on pitävä."
Uuden testamentin kohdalla asia on samoin.
Se tuli voimaan vasta kun Jeesus kuoli.
Tärkeä asia on, että liitto täytyy sinetöidä erityisellä tavalla, -
joka osoittaa sen tehdyksi.
Ja se koskee myös Raamatun liittoja.
Nyt vihdoin voimme tutkia Raamatun liittoja.
Olen antanut paperin, nyt voitte mennä kotiin tutkimaan sitä!
Siinä on kaikki mitä aion kertoa teille.
Aloitetaan taulukosta.
Kaikki mitä nyt sanon, on tällä sivulla.
Raamatulliset liitot, viisi merkittävintä liittoa.
Ne on kaikki nimetty liiton tekevän henkilön mukaan.
Ensimmäinen on nimetty Nooan liitoksi.
Koska se tehtiin Nooan kanssa.
Seuraava tehtiin Aabrahamin kanssa. Se on Aabrahamin liitto.
Sitten Mooseksen liitto.
Seuraava on Daavidin liitto.
Viimeinen on Jeesuksen tekemä, messiaaninen liitto.
"messias" on sama kuin "kristus"
"messias" on hepreaa, "kristus" kreikkaa, -
kumpikin tarkoittavat voideltua kuningasta.
Tässä siis vihdoin messiaaninen liitto.
Huomatkaa eräs tärkeä seikka: -
Vain yhtä niistä viidestä sanotaan vanhaksi.
Tämän takia nimitys "Vanha testamentti" on harhaanjohtava.
Vain yksi Vanhan testamentin liitto on vanha.
Se on Mooseksen liitto.
Uudessa testamentissa sitä sanotaan "Vanhaksi liitoksi".
Nooan, Aabrahamin ja Daavidin liittoja ei sanota vanhoiksi, -
koska ne ovat yhä voimassa.
Ja me hyödymme niistä.
Mutta Mooseksen liitto on vanha.
Ja vain yhtä sanotaan "Uudeksi liitoksi".
Erotukseksi vanhasta, ja se on messiaaninen liitto.
Katsotaan seuraavaksi liittoja kuudesta eri näkökulmasta.
Ensiksi, kenen kanssa liitto tehtiin?
Jumala teki ne kaikki, mutta kenen kanssa?
Kuka saa liiton edut?
Seuraavaksi lupaus, jonka Jumala kussakin liitossa antaa.
Mitä Jumala tarjoaa, mitä hän antaa ihmisille?
Seuraavaksi, mitä liiton tekeviltä ihmisiltä odotetaan?
Odotetaanko heiltä mitään?
Sitten rangaistus, joka liittoon sisältyy, -
jos sitä on, kaikissa ei ole.
Ne ovat ehdottomia liittoja.
Toiset ovat ehdollisia. Mitä tapahtuu, jos liitto rikotaan?
Jos liiton ehtoja ei pysty täyttämään?
Viidenneksi - minkä ajanjakson liitto on voimassa?
Onko se ikuinen? Onko se väliaikainen?
Jatkuuko se vain lyhyen ajan, vai hyvin pitkän?
Ja viimeiseksi - mikä on tarkoitus?
Jokaisella liitolla on tietty tarkoitus.
Syy, miksi Jumala teki sen juuri silloin ja niiden kanssa, -
niillä lupauksilla, odotuksilla ja rangaistuksilla.
Tässä kaikki asiat, mitä nyt käsittelemme.
Siinä on aika paljon. Joten aloittakaamme.
Vedenpaisumuksen jälkeen Jumala teki liiton Nooan kanssa.
Nooa, hänen kolme poikaansa ja miniäänsä, sekä vaimonsa -
kahdeksan henkeä pelastui vedenpaisumuksesta,
joka tuhosi hyvin syntisen sukupolven.
Tiedämme, mikä vedenpaisumuksen aiheutti: -
Kieroutunut seksi ja väkivalta.
Ne kuuluvat yhteen.
Koska jos ihmistä ei kohdella ihmisenä, vaan objektina, -
siitä seuraa väkivalta.
Kieroutunut seksi johtaa aina väkivaltaan.
Tuohon aikaan tapahtui kieroutuneita, fyysisiä suhteita -
enkeleiden ja ihmisten välillä.
Se voi tuntua erikoiselta.
Jumala on luonut meidät hierarkkisesti -
enkelit ovat meitä ylempänä, meitä kauniimpia ja älykkäämpiä -
ihmiset ovat vähän enkeleiden alapuolella -
ja lopuksi eläimet, jotka ovat ihmisten vallan alaisuudessa.
Jumala selvästi kieltää sukupuoli- yhteyden näiden kolmen välillä.
Seksiä eläinten kanssa näkyy yhä useammin -
ja Jumala vihaa sitä.
Seksi enkeiden kanssa kuulostaa oudommalta.
Mutta se on mahdollista.
Sukupuolisuhteita saa olla vain oman tason sisällä.
Se pitää muistaa.
Tällaista tapahtui silloin.
Se johti välivaltaiseen yhteiskuntaan.
Nykyään on samoin, elämme väkivaltaisessa yhteiskunnassa.
Huomasin, että teillä on kalterit talojenne ovissa ja ikkunoissa.
En ole tottunut siihen Britanniassa.
Se kertoo minulle jotain. Täällä on väkivaltaa.
Maailma muuttuu yhä väkivaltaisemmaksi, -
kun ihmiset muuttuvat yhä jumalattomammiksi.
Se alkaa usein siitä, kun miehet ja naiset kohtelevat toisiaan -
objektina, välineenä, eikä subjektina, toimijana.
Jumala inhosi sitä niin, että halusi pyyhkiä kaiken pois.
Mutta hän löysi yhden perheen, joka eli oikein.
Ja hän pelasti heidät.
Tuhon jälkeen hän teki liiton heidän kanssaan, -
ja heidän jälkeläistensä kanssa. Se koskee siksi koko ihmiskuntaa.
Me emme olisi tässä, jos Jumala ei olisi pitänyt tätä liittoa.
Liitto takaa meidän fyysisen olemassaolomme.
Jumala lupasi pitää vuodenajat,
kevään ja elonkorjuun, kesän ja talven.
Hän lupasi sen jatkuvan, ja siksi meillä oli viileä aamu,
koska Jumala on pitänyt lupauksensa.
Olin tänä aamuna ärtyisä, koska minulla oli kylmä, -
mutta Jumalahan pitää lupauksensa, miksi nurisisin?
Jumala pitää sen, koska vuodenajoista tulee ravintomme.
Emme selviäisi ilman vuodenaikoja.
Kun olin Australian televisiossa, Etiopian suuren nälänhädän jälkeen
- toimittajan nimi oli Darren Hinch -
hän oli vihainen Jumalalle ja sanoi: "Miksi Jumala -
"sallii niin monen viattoman lapsen kuolla nälänhätään?"
Sanoin: "Tiesitkö, että YK:n tämänvuotisen selvityksen mukaan -
maailmassa on tarpeeksi ruokaa jokaiselle!
jokaisen miehen, naisen ja lapsen mennä kylläisenä nukkumaan.
Ongelma ei ole Jumalassa, vaan meissä, koska emme jaa sitä.
Hän ei vastannut.
Ihmeellistä, miten monet syyttävät Jumalaa, -
mutta Jumala on pitänyt osuutensa.
Maailmassa on aina tarpeeksi ruokaa kaikille.
Tähän asti on ollut joka vuosi.
Mutta liikalihavuudesta kärsivä ihmiskunnan osa nielee sen.
Kun toiset näkevät nälkää.
Jumala on tehnyt osansa.
Pitäisikö Jumalan jakaa ruokapaketti joka ovelle?
Hän huolehtii, että ruokaa on, ja sanoo: "Jakakaa se."
Ylistäkää Jumalaa! Ei ole syytä kenenkään olla nälissään.
Silti kolmasosa maailmasta on nälissään -
ja toinen kolmasosa kärsii nälänhädästä.
Älkää syyttäkö Jumalaa.
Jumala lupasi vuodenajat.
Tästä lupauksesta Jeesus puhui vuorisaarnassa.
"hän antaa auringonsa koittaa niin pahoille kuin hyvillekin," -
"ja antaa sataa niin väärille kuin vanhurskaillekin."
Olen kuullut runon siitä: "Satoi hurskaalle ja väärälle, -"
"mutta hurskaalle satoi enemmän," -
"koska väärällä oli hurskaan sateenvarjo."
Pidän siitä pikku runosta. Unohtakaa nyt se!
Tänään katsoin pilvetöntä, aurinkoista taivasta.
Mikä siunaus! Jumala pitää lupauksensa.
Oliko liitossa odotuksia? Odottaako Jumala jotain meiltä?
Vastaus on "kyllä". Nooan liitossa on odotuksia.
Yksi on ihmiselämän pyhyys. Toinen on eläimen elämän pyhyys.
Jumala sanoi: "Teen osuuteni ihmiselämän säilymiseksi," -
"mutta sinun tulee kunnioittaa ihmiselämää. Se on pyhää."
Hän toi käsitteen, jonka yhä enemmän jätämme huomiotta. -
Se on kuolemanrangaistus.
Jumala sääti tässä koko ihmiskuntaa koskevassa liitossa, -
että sen, joka ottaa toisen hengen, on itse kuoltava.
Elämä elämästä.
Se turvaa elämän pyyhyyden.
Se on yksi kymmenestä käskystä: "Älä murhaa."
Käytän sitä sanaa, koska se, joka tappaa murhaajan, -
ei syyllisty käskyn rikkomiseen, -
jos se tehdään yhteiskunnan toimesta.
Joten uskon kuoleman- rangaistukseen murhasta.
Ihmiset kysyvät minulta: "Tekisitkö sinä sen?"
"Painaisitko sinä nappia, antaisitko ruiskeen?"
Ja minä sanon, ja uskon siihen: "Kyllä tekisin."
Kuuliaisuudesta Jumalalle.
Mutta en koskaan odottaisi vaimoni tekevän niin.
Se on vastaukseni.
Mutta nykyään vastustetaan kuolemanrangaistusta murhasta.
1960-luvulla minun kansakuntani päätti olla tekemättä sitä enää.
Muistan sanoneeni vaimolleni ja muille niinä aikoina -
"Tiedättekö mitä siitä seuraa?"
"Siitä seuraa abortti."
"Sen jälkeen on vuorossa eutanasia."
Koska kun kuolemanrangaistus lakkautetaan, -
ihmiselämän pyhyys tuhotaan Jumalan silmissä.
Voitte keskustella tästä kanssani jälkeenpäin.
Näkemykseni on peräisin Nooan liitosta.
Kun Jumala sanoi: "Ihmiselämä on kuvani," -
"ja joka tuhoaa ihmiselämän, on tuhonnut minun kuvani."
Se on siis pyhäinhäväistys, -
mutta nykyisen oikeusajattelun mukaan murha on varkaus.
Ei pyhäinhäväistys. Elämä on varastettu.
Rangaistus on siksi vakavasta varkaudesta.
Jumala myös määräsi eläinten inhimillisestä tappamisesta.
Tuolloin hän toi lihan ihmisten ruokavalioon.
Siihen asti ihmiset olivat olleet kasvissyöjiä.
Nykyään kasvissyönnistä on tehty melkein uskonto.
Mutta Jumala on antanut valtuudet syödä lihaa.
Meillä on siis lupa tehdä niin. Tämä liitto on vielä voimassa.
Tietenkin voi valita olla syömättä lihaa.
Mutta siitä ei saa tehdä uskonnollista periaatetta.
Kun eläinten ja ihmisten elämää kohdellaan samoin, -
kun kerrotaan, että ihmiset ovat apinoiden jälkeläisiä, -
silloin ihmisiä ja eläimiä kohdellaan samoin.
Silloin ihmiselle ei anneta arvoa Jumalan kuvana.
Ihminen on vain ihmiseläin.
Se on yksi puoli asiasta. Toinen on, että -
Jumala määräsi, että veri täytyy laskea pois lihasta.
Että verta ei saa syödä, koska veressä on elämä.
On hämmästyttävää, että jotkut syövät elävän eläimen lihaa.
Vaatimus veren laskemisesta on varmistaa, -
että kaikki elämä on mennyt eläimestä,
ennen kuin se käytettiin ravinnoksi.
Hyvin inhimillinen vaatimus tavallaan.
Jumala siis vaatii ihmiselämän kohtelua pyhänä -
ja eläimen elämän kunnioitusta.
Eläimen täytyy olla kuollut, ennen kuin aletaan leikellä.
Nämä olivat vaatimuksia, mutta eivät ehtoja.
Muuten eräät meistä eivät olisi nousseet tänä aamuna!
Koska niin moni rikkoo näitä sääntöjä.
Ihmisten virheisiin ei liity mitään rangaistusta.
Suurin osa valtioista on lakkauttanut kuolemanrangaistuksen.
Ei muslimimaat, mutta länsimaat ovat -
yksi toisensa jälkeen lakkauttaneet sen.
Silti Jumala antaa aurinkonsa koittaa pahoille ja hyville.
Ja antaa vieläkin sateen.
Tämä oli ehdoton liitto.
Se oli kuitenkin vain väliaikainen.
Hän sanoi pitävänsä liiton niin kauan kuin maa on olemassa.
Se on rajallisen ajan liitto.
Jumala ei pidä sitä voimassa ikuisesti.
Miksi Jumala teki sen?
No koska hän haluaa isomman perheen.
Jos hän olisi aina pyyhkinyt pois kaikki syntiä tekevät, -
ei hän koskaan saisi sitä perhettä! Ymmärrättekö?
Siksi hän sanoi: "En koskaan enää lähetä vedenpaisumusta."
Hän teki sen kerran. Uskon että hän teki sen, -
muistuttaakseen meitä, siitä että hän voi tehdä sen.
Että elämämme riippuu täysin siitä, että hän pitää liittonsa.
Joten hän ei ole tehnyt sitä uudelleen.
Mutta Jeesus kertoi useasti, että vielä tulee päivä, -
joka on kuin Nooan päivinä.
Se tapahtuu uudelleen.
Ei samalla tavalla.
Mutta se tapahtuu uudelleen.
Siinä on Nooan liitto. Koska tämä luento loppuu?
Onko vielä aikaa?
Milloin tämän pitäisi loppua?
Hyvä, vielä on aikaa.
Toinen liitto on Aabrahamin liitto.
Tätä on kuvattu Raamatun tärkeimmäksi.
En usko että se on tärkein, mutta Vanhan testamentin tärkein.
Kaikki alkaa tästä. Jumalan pelastussuunnitelma.
Hän alkoi tehdä meitä sopiviksi perheeseensä, alkaen Aabrahamista.
Vanha mies, joka asui mukavassa tiilitalossa keskuslämmityksellä.
Tämä on totuus itse asiassa.
Kaldean Uurissa on tehty kaivauksia -
ja on löydetty upeita kaksikerroksisia omakotitaloja, -
joissa on keskellä kaikkia huoneita lämmittävä tulisija.
Sinne vanha Aabraham oli asettunut -
Ja Jumala sanoi: "Lähde pois."
Ja hän jätti sen.
Ja hän asui teltassa lopun elämänsä.
Vuorilla, joilla voi olla hyvin kylmä.
Ihmeellinen mies.
Asuisitko sinä eläkepäiväsi teltassa mukavan tiilitalon sijaan?
Mutta koska tämä vanha mies lähti, kun Jumala käski häntä, -
sinä olet täällä tänään.
Jos hän ei olisi tehnyt sitä, et olisi täällä!
Eikö ole uskomatonta! Odotan innolla hänen tapaamistaan.
Me olemme hänelle niin paljon velkaa!
Ja liitto tehtiin hänen poikansa ja pojanpoikansa kanssa.
Kolme sukupolvea.
Mitä heissä oli erikoista?
Ei paljon mitään.
He olivat kaikki valehtelijoita. Oletko tutkinut kertomusta?
Jokainen valehteli oman etunsa vuoksi.
Miksi ihmeessa Jumala avioitui sellaisten miesten kanssa?
Erikoista.
Mutta heillä oli yksi yhteinen piirre. Vain yksi asia.
He luottivat Jumalan sanaan.
He uskoivat, että Jumala tarkoitti, mitä sanoi.
He luottivat häneen.
Luottamus pitää sisällään kuuliaisuuden.
Luottamuksesta ja kuuliaisuudesta yhdessä tulee uskoa.
Jos luotat johonkin, teet mitä hän käskee.
Ne kuuluvat yhteen.
Et voi erottaa niitä.
Usko merkitsee luottamusta Jumalaan niin, että -
uskot hänen tekevän, mitä hän sanoo,
ja teet mitä hän sanoo.
Tämä tehtiin Kanaanissa.
Se tehtiin valinnan vuoksi.
Jumalan suuri suunnitelma ihmiskunnan pelastamiseksi -
alkoi valinnalla.
Meillä oli kolme lasta, - tai on, mutta yksi on taivaassa -
kun he olivat pieniä toin heille lauantaiaamuisin karkkia.
Saatoin tehdä sen kahdella tavalla: -
annoin yhdelle koko pussin ja sanoa "Jaa se muiden kanssa."
Tai saatoin antaa jokaiselle oman suklaalevyn tai mitä vain.
Toinen tapa oli tapa pitää rauha talossa.
Ensimmäinen tapa johti loputtomiin ongelmiin.
"Sinulla on enemmän kuin minulla!"
"Tuo on isompi pala kuin se, minkä annoit minulle!"
Mutta Jumalan tapa on se ensimmäinen.
Valita jotkut ja antaa heille mitä koko ihmiskunta tarvitsee -
ja sanoa heille: "Menkää ja välittäkää se muille."
Tämä loukkaa monia ihmisiä.
Filosofit sanovat sitä partikularismin skandaaliksi.
Tämä on heidän tapansa sanoa -
etteivät pidä Jumalan tavasta toimia.
Miksei Jumala tehnyt niin amerikkalaisille tai venäläisille?
Miksi juutalaisille?
Se on Jumalan tapa. "Tässä se on, viekää se muille."
Aabrahamin liitto oli siis sekä kansallinen että kansainvälinen.
Kansallinen puoli liittoa oli: "Annan teille oman maan," -
"jossa sinä ja jälkeläisesi voitte asua."
"Annan teille siemenen, joka ottaa maan haltuunsa."
Tämän vuoksi Hilary Clintonin pitäisi ajatella -
yrittäessaan rauhaa israelilaisten ja palestiinalaisten välille.
Koska lupaus vielä on voimassa.
Ei Jumala ole peruuttanut lupaustaan Aabrahamille.
Lupaus oli melkein ehdoton.
Sanon "melkein", kohta osoitan, ettei se ollut aivan ehdoton.
Jumala antoi Aabrahamille siemenen ja maan, sanoi: "Se on sinun."
"Jotta minulla olisi aina kansa välittämässä siunaustani kaikille."
Kansainvälinen osa oli: "Sinussa kaikki kansat tulevat siunatuiksi."
Jo aivan alussa Aabraham sai maailmanlaajuisen merkityksen.
Jumalalla oli mielessään koko ihmiskunta, -
tehdessään erityisliiton yhden kansan kanssa.
Hän teki kyllä erikoisen lisäyksen testamenttiin: -
"Siunaan jokaisen, joka sinua siunaa."
"Kiroan jokaisen, joka sinua kiroaa."
Siksi asenteemme juutalaisiin on yksi tärkeimmistä asioista.
Etelä-Afrikan ja Israelin välillä on epätavallinen side, -
ja Hollanninkin, itse asiassa.
Ehkä se on kirjoitettuna Hollannin historiaan.
Timantit. Israelin suurin tulonlähde on timanttien hionta.
Timantit he ostavat Etelä-Afrikasta, hiovat ne, -
ja myyvät Amsterdamiin, New Yorkiin ja Lontooseen.
Se on hyvin merkittävä yhteys maiden välillä.
Etelä-Afrikalla on aina ollut erityinen yhteys Israeliin.
Ehkä se johtuu samanlaisesta identiteetin tunteesta -
olla kutsuttuna toiseen maahan.
Täällä on myötätuntoa tai ymmärrystä Israelia kohtaan.
Se kaikki on peräisin Aabrahamista.
Jumala valitsi itselleen edustuksen ihmiskunnassa.
Ainoa ehto oli ympärileikkaus.
Jumala sanoi, että miespuolinen, jota ei ole ympärileikattu -
tulee hävittää kansasta.
Se oli ainoa ehto.
Nykyäänkin juutalaiset noudattavat hyvin tarkasti ympärileikkausta.
Sanoin kerran Jerusalemissa, - tämä voi järkyttää joitakin -
"Jokaisella juutalaisella on oikeus tähän maahan housuissaan."
Mutta olen tosissani. He ovat pitäneet liiton merkin.
He ovat täyttäneet osansa, ja ovat yhä Jumalan kansa.
Koska Jumala ei määritellyt mitään muita ehtoja.
Jos he eivät ympärileikkaa, heidät hävitetään -
ja jos me emme siunaa heitä, tai jopa kiroamme heitä -
meidät kirotaan.
Tämä oli pysyvä, ei väliaikainen - se pätee yhä.
Tämä on tärkein seikka Lähi-Idän konfliktissa, -
mutta poliitikot eivät välitä siitä lainkaan.
Miksi Jumala teki tämän liiton?
Hän halusi maailmaan kansan, joka välittää hänen siunauksensa.
Hän aikoi siunata heitä enemmän kuin mitään muuta kansaa.
Koko maailma näkisi, mitä merkitsee olla Jumalan kansa.
Miten siunattu voit olla, jos elät Jumalan tahdossa.
Se oli Jumalan ajatus.
Siksi hän sijoitti maan juuri maailman keskikohtaan -
Afrikan, Aasian ja Euroopan yhtymäkohtaan.
Siltaan, joka yhdistää ne.
Maailman risteyskohta Aasiasta Afrikkaan -
ja Arabiasta Eurooppaan on Megiddossa, -
Pohjois-Israelissa.
Jos otetaan kaikki maa-ala Amerikat mukaan lukien -
ja etsitään painopiste, -
jos voitaisiin leikata kaikki ja liittää yhteen -
ja laittaa nuppineula keskipisteeseen -
jonka ympärille koko maailman maa-alue tasapainottuu.
Missä nuppineula seisoisi?
Jerusalemissa!
Jumala siis laittoi heidät maailman keskipisteeseen -
sanoen: "Osoittakaa hyvyyttäni ja siunaustani!"
"Koko maailma kulkee tämän maan lävitse."
He näkevät, miten te elätte ja miten siunattuja olette -
Niin hekin haluavat elää samoin ja tulla siunatuiksi.
Kolmas liitto tehtiin Mooseksen kanssa.
Kun Jumala oli vapauttanut kansan orjuudesta.
Aabrahamin jälkeläiset olivat joutuneet vaikeuksiin -
he olivat orjia, heillä ei ollut omaa maata, ei rahaa -
ei omaa nimeä, ei mitään omaa.
Edes heidän aikansa ei ollut heidän omaansa.
Jumala pelasti heidät kaikesta siitä.
Sitten kun Jumala oli saanut heidät ulos -
ja hukuttanut Faaraon armeijan -
hän teki liiton heidän kanssaan.
Kiipesin Siinainvuorelle kolmelta aamulla kuumuuden vuoksi -
kun pääsin huipulle, siellä oli juutalainen tyttö -
lukemassa kymmentä käskyä hepreaksi.
Kysyin hänen nimeään, hän vastasi: "Mirjam."
Sanoin: "Oletpas ollut täällä kauan!"
Siellä Jumala teki liiton Mooseksen kanssa.
Tämä liitto ei käsitellyt maan antamista.
Vaan sen pitämistä.
Se käsitteli heidän turvallisuuttaan.
Jumala lupasi pitää heidät hyvinvoivina siinä maassa.
"Suojelen teitä siinä maassa."
"Olen teidän vartijanne."
"Minä suojelen teitä ja pidän teistä huolen."
"Sillä ehdolla" - tämä oli hyvin ehdollinen liitto -
"että elätte tahtoni mukaan ja pidätte käskyni."
"Muuten ongelmia tulee, ja ne muuttuvat yhä pahemmiksi." -
"Ne alkavat taudeista viljassanne ja eläimissänne," -
"heinäsirkat syövät satonne," -
"viholliset hyökkäävät ympäröivistä kansoista."
"He tuhoavat ja ryöstävät teitä."
"Lopulta joudun ajamaan teidät ulos maastanne."
"Ja te menetätte sen."
Maan omistus on siis ikuinen, hallussapito ehdollista.
Kummatkin pätevät tämän päivän Lähi-Idässä.
Omistus on ehdotonta, hallussapito ehdollista.
On pidettävä tasapaino niiden kahden välillä.
Yksi laeista, jonka Jumala antoi heille, oli:
Maa itse tarvitsee loman.
Joka seitsemäs vuosi maalle täytyi antaa sapatinlepo.
He jättivät sen lain noudattamatta viiden sadan vuoden ajan.
Jos lasketaan kuinka pitkä loma on jäänyt maalta saamatta -
Tiedättekö paljonko se on?
70 vuotta.
Siksi Jumala lähetti heidät Babyloniin -
70 vuodeksi.
Kaikki Raamatussa sopii niin hyvin yhteen!
"Te ette anna maalle lomaa, minä annan!"
"Olen laskenut kuinka kauan loma on jäänyt väliin" -
"70 vuotta, joten lähtekää 70 vuodeksi!"
Jumala tarkoittaa mitä sanoo, ja sanoo mitä tarkoittaa.
Mooseksen liitto oli ehdollinen kuuliaisuudesta Jumalan laille.
Ne lait kattavat elämän joka alueen, -
ravinnon, vaatteet, avioliiton, jäteveden, rakennusmääräykset.
Ne kertovat Israelille millaista heidän elämänsä pitäisi olla.
He näyttäisivät maailmalle, miten pyhää, onnellista ja tervettä -
on elää Jumalan tahdossa koko ihmiskunnalle.
Mutta jos yhden rikkoo, on rikkonut kaikki.
Koska kaikki kuuluu yhteen, se on yksi Jumalan laki.
Jumala antoi valinnanvapauden Siinailla kysyen: -
"Otatteko vastaan tämän liiton?"
Mitä he vastasivat?
"Me noudatamme kaikkia näitä lakeja."
Tietenkään he eivät koskaan noudattaneet.
Ja he menettivät maan.
Mutta koska Jumala oli tehnyt heidän kanssaan liiton, -
hän on aina tuonut heidät myös takaisin.
Olen saanut nähdä Jumalan tuovan heidän taas takaisin -
heidän pisimmän maanpakonsa jälkeen.
Ja kun olen lukenut nyky-Israelin historiaa -
en voi muuta sanoa, kuin: "Vain Jumala voi tehdä tämän."
Ihminen ei olisi millään voinut tehdä kaikkea tarvittavaa.
Venäjä ja Amerikka kummatkin äänestivät Israelin puolesta.
Koskaan ne eivät ole äänestäneet samoin YK:ssa sen jälkeen.
Vain Jumala saa tällaista aikaan.
Näitä on paljon enemmänkin. Suurin on tämä: -
Kun he palasivat, palasi myös sade Israeliin.
YK ei pystyisi järjestämään sitä, siitä olen varma.
Suurin sademäärä sataan vuoteen oli vuonna 1948.
Vuonna jolloin Israel julistautui itsenäiseksi.
Jumala on tehnyt jotain meidän sukupolvessamme -
johon voimme osoittaa ja sanoa: "Jumala elää!"
Tämä Mooseksen liitto oli kuitenkin väliaikainen.
Se ei ollut pysyvä.
Uudesta testamentista tiedämme, että se annettiin -
siihen asti kunnes Kristus tuli.
Se oli Kristusta varten valmistava opettaja.
Se oli osa heidän koulutustaan.
Valmistaa heitä suurinta varten.
Siksi Uudessa testamentissa uusi liitto kumoaa vanhan.
Siis tämän liiton.
Tämä ei siis ole meitä pakanauskovia varten.
Se oli kansallinen liitto Israelin kansaa varten.
Tämä liitto pyrki siihen, että he olisivat elävä osoitus -
Jumalan tien siunauksesta.
Jos he eivät eläneet niin, Jumala kiroaisi heidät.
Osoittaakseen, ettei Jumalan kanssa leikitä.
Osoittaakseen, että hän on yhä niitä vastaan -
jotka kieltäytyvät elämästä hänen tahtonsa mukaan.
Joten Israel on siunatuin kaikista kansoista, -
mutta he ovat myös kärsineet kaikkein eniten.
Maailman tulisi katsoa kumpaakin seikkaa, ja oppia siitä.
Että taivaassa on Jumala, joka välittää siitä, miten elämme.
Joka haluaa meidän olevan terve, onnellinen, pyhä kansa.
Mutta jos emme ole, meidän täytyy maksaa siitä.
Minulla on vielä 7 minuuttia.
Eipäs olekaan. En näe tuota kelloa.
Lopetan kyllä tähän.
Tärkeintä on, että olen valmis kahville!
Suomennos: Hannele Tainio